Forside / Oplev fuglene / Fuglesteder / Sjælland / Utterslev Mose\nPopulær fuglelokalitet kun 7km fra Københavns centrum. Tillidsfulde grågæs og en stor hættemågekoloni.\nUtterslev Mose. Foto: Joy Klein\nUtterslev Mose ligger i den nordvestlige del af Storkøbenhavn mellem forstæderne Gladsaxe, Søborg, Bispebjerg og Brønshøj. Før København voksede sig stor, var området et mosedrag med store rørskove. I dag omfatter mosen tre søer med en del rørskov og flere småøer. Store græsplæner ligger omkring og giver området en parkagtig karakter. Der er et fugletårn i den sydvestlige ende af mosen. Vandet i de tre søer er stærkt belastet af spildevand. I 1998 blev et ”grønt renseanlæg” taget i brug i et forsøg på at forbedre vandkvaliteten. Gennem de sidste år har et hold frivillige ryddet krat, pil og andet vildtvoksende på Langholmen - en tange, der stikker ud fra Midtmosens nordside - hvorved flere spændende planter er kommet frem i lyset og der er igen fri udsigt sydover til rørskoven ad Langholmen.\nDen mest markante fugl i Utterslev Mose er grågåsen. Den normalt sky gås går her rundt mellem mennesker og kan betragtes på nært hold. De mest tillidsfulde tager endda brød af hånden. Antallet af ynglende fugle varierer men det er nærmest eksploderet de sidste par år og der er formodentlig nu omkring 250 par (dog med svingende ynglesucces fra år til år). Tidligere kunne gåsefamilierne iagttages indtil august, på hvilket tidspunkt de fløj sydpå, men efterhånden overvintrer de fleste og der kan godt være op til 300 rastende fugle, der kommer og går til lokaliteten i takt med evt. sne og kuldeperioder.\nEn anden karakterfugl i mosen er hættemågen, der yngler på de små øer i søerne. For mange år siden var kolonien den største i Europa med 20.000 ynglepar, men antallet er gået tilbage og er nu på omkring 1000 par.\nAndre ynglefugle er toppet lappedykker, knopsvane, gråand, blishøne, grønbenet rørhøne og i nogle år troldand. Knarand er gået stærkt frem i antal de sidste år og forventes at yngle her i nærmeste fremtid. Rørsanger og skægmejse yngler i rørskoven og munk, nattergal, løvsanger, gransanger og korttået træløber (mindst 3-5 par) yngler i parkområdet. Musvåge har ynglet hvert år de sidste 5-6 år, med en rede i Højmosen. Et rørhøgepar har ynglet i mosen siden 2001, dog ikke alle år. Isfugl ses ofte i yngletiden, men der er formodentlig ingen stabil ynglebestand.\nTakket være en indsats for at beskåre store arealer af tagrør både i Øst- og Midtmosen er det nu muligt at se flere arter vadefugle, der raster og fouragerer her i foråret, bl.a. brushane, enkelt- og dobbeltbekkasin, rødben og tinksmed, foruden lille præstekrave. Sorthovedet måge, der ynglede på "mågeøen" i 2017 men ikke siden hen, kan med lidt held observeres fra fugletårnet i foråret rastende under forårstrækket. Rørdrum ses i foråret i både Vestmosen og Midtermosen, ialt tre forskellige individer.\nEn relativ ny art for Utterslev Mose er rovternen, der yngler på Saltholm og flyver langt på fourageringstogter. Der ses regelmæssigt normalt 1-3 fugle i perioden ultimo juli/primo september, med rekord i 2014, da der blev set op til 7 individer fiskende og rastende i Vestmosen i den første uge af september.\nFra slutningen af august indtil oktober kan man iagttage trækkende rovfugle.\nOm vinteren ses 1-2 havørn næsten dagligt, oftest rastende på Teglholm i Vestmosen, som er stedet med mest uforstyrrethed og en god samling store træer. Den ses somme tider jagte blishøns i en våge nær Teglholm og ellers ses den jævnligt overflyvende alle søerne.\nOm vinteren ser man stor skallesluger, lille skallesluger, knopsvane og af og til sangsvane. Mange ænder overvintrer, deriblandt skeand, taffeland, hvinand og troldand. Rødhovedet and ses i ny og næ. Selv i kolde vintre er den del af søen der ligger op til Grønnemose Allé normalt isfri og her er gode chancer for at komme tæt på de mange ænder og måger der samles i det åbne vand. Omkring 20 grønbenede rørhøner kan holde til her. Med held kan man få øje på en overvintrende rørdrum i rørskoven. I parkområdet kan man om vinteren tit se sjaggere, andre drosler og silkehaler, og de sidste år har man kunnet finde rødtoppet fuglekonge både i Østmosen og Midtmosen, hvor den tit fouragerer i store brombærkrat.\nMan kan køre til Utterslev Mose ad adskillige ruter og der er mulighed for parkering på de omkringliggende veje og P-pladser. Flere busser kører i nærheden: Linjerne 350S, 5C og 2A holder til ved Åkandevej (Vestmosen) og linjer 4A og 18 går til Emdrup Torv (Østmosen), hvorfra man kan gå de 500m ad Grønnemose Allé til Utterslev Mose.\nDer er mange stier hvor man kan gå eller cykle hele vejen rundt om mosen. Flere platforme er anlagt fra bredden ud i søerne. I den sydvestlige ende af mosen er der et stort fugletårn med en platform for neden og en overetage med bænke. Herfra er der udsigt fra vest til nord-øst, og man kan se over til mågeøen. Der er offentlige toiletter i alle tre mosedele, hhv. Åkandevej, Hareskovvej/Mosesvinget og Grønnemose Alle/stien i østenden.\nGrågæs. Foto: Helge Sørensen\nUtterslev Mose er fredet


Motorsporten.dk - European Touring Car Cup - FIA ETC Cup Finaleløb\nFIA ETC Cup Finaleløb\nAdria første løb:\nDa starten går til første heat kommer Jens Møller ikke godt afsted. Pontus er straks i haserne på ham og i første sving er der lidt hård kontakt, som sender Jens Møller ned i feltet. Pontus kommer op på tredjepladsen, mens Henrik kæmper en hårdt dør mod dør med Campanico. Den kamp har ingen vinder, da de begge ender i sandkassen.\nPontus bliver forvist fra tredjepladsen, men kæmper sig tilbage og starter et angreb på andenpladsen. Efter flere omgange forbremser Ceresoli sig og Pontus ligger nu toer et godt stykke efter Engstrøm.\nPå sidste omgang lykkes det Michel Nykjær at smutte forbi og komme over målstregen som toer.\nAdria andet løb:\nInden starten på heatet bliver Pontus rykket langt ned i feltet på grund af en tidsstraf på 30 sekunder for at have været i kontakt med Jens Møller i første heat. Det betyder startplads ni, og så er der pludselig langt op til spidsen af feltet.\nPå første omgang henter han dog tre pladser og er dermed tilbage, hvor han skulle have startet. Henrik har den meget tvivlsomme ære, at skulle kæmpe sig hele vejen frem gennem feltet. Det var en hård kamp, som først sluttede på sidste omgang.\nI mellemtiden fortsatte en benhård kamp mellem Engstrøm og Pontus om femtepladsen. Midt i løbet lykkedes det Pontus at komme forbi og straks blev jagten sat ind på næste plads. Afgørelsen faldt også her på sidste omgang, hvor Pontus kom i mål på tredjepladsen med Henrik lidt efter på syvendepladsen.\nDet var to hårde løb, hvor der ikke blev givet ved dørene, hvilket bilerne også bar præg af efter løbet. Alligevel er holdet godt tilfredse med resultatet: "Vi er her for første gang, som mange af de andre, og vi har ikke haft så lang tid til at finde det rigtige setup. Med de kampe vi har været igennem ude på banen, må vi sige, at resultatet er godkendt", siger Michael Klostermann.


FC Sønderborg skyder sæsonen i gang med en sejr | Lokalsport Sønderborg | jv.dk\nFC Sønderborg skyder sæsonen i gang med en sejr\nPubliceret 12. august 2018 kl. 18:23\nFC Sønderborg spillede bedst i første halvdel af kampen. Arkivfoto: André Thorup\nFC Sønderborg spillede søndag sæsonens første kamp mod Hatting-Torsted Fodbold. Kampen blev spillet på hjemmebane og endte med en sejr på 1-0 til hjemmeholdet.\nSØNDERBORG: Det var et glad FC Sønderborg hold, der søndag kunne tage hjem efter sæsonens første turneringskamp mod Hatting-Torsted Fodbold. På trods af det dårlige vejr, der var lidt uvant for alle, lykkedes det alligevel holdet at præstere og gå fra kampen med en sejr på 1-0.\nKampens eneste mål blev scoret allerede 22 minutter inde i første halvleg, da FC's Jesper Hell sendte bolden i mål efter et indlæg fra Mathias Andersen. I anden halvleg fik holdet også tilkæmpet sig flere større chancer, men lykkedes dog ikke med at ændre målscoren.\n- Vi havde nogle gevaldig store chancer i anden halvleg, som vi desværre ikke fik udnyttet, men en sejr på ét mål giver jo stadig tre point, så det er vi også meget godt tilfredse med, siger træner Kim Poulsen.\nFor nu er holdet godt tilfredse med søndagens indsats, men de missede chancer viser dog også, at holdet stadig har noget at arbejde på.\n- Vi har et forholdsvist ungt og urutineret hold, så det handler selvfølgelig fortsat om at udvikle sig og blive bedre, siger træneren, der fortæller, at holdet blandt andet gerne vil blive lidt mere effektivt offensivt.\nMen for nu betyder weekendens sejr dog vigtigst af alt, at holdet har fået en god start.\n- Det er rigtig fedt at komme på tavlen fra første kamp, så det er vi glade for, siger træneren.\nFC Sønderborg spiller igen næste weekend. Denne gang på udebane mod FC Horsens.\nFC Sønderborg - Hatting-Torsted Fodbold: 1-0 (1-0)


KV21: Nyvalgte S-spidser i Tønder og Stevns - og så tre genvalgte\nSøren Laulund i Varde på besøg på plejecenter sammen med Mette Frederiksen under valgkampen op til KV17.\nFoto: Frank Cilius, Ritzau Scanpix.\nFølg de seneste politiske manøvrer op til næste valg på den røde side. Udover Stevns og Tønder også Varde, Rudersdal og Ringsted.\n14. MAR 2020 12.06\nTo helt nye navne er nu på listen over kommunalpolitikere, der kan komme på tale som nye frontfigurer ved KV21.\nVed KV13 var det Lars Rytter, og ved KV17 var det tidligere Højer-borgmester Peter Christensen, der stod øverst på liste A i den V-dominerede Tønder Kommune. Ved KV13 fik S syv ud af de 31 pladser i byrådet, og ved KV17 de nuværende seks. Denne gang skal den i byrådssammenhæng helt nye Barbara Krarup Hansen forsøge sig, oplyser JydskeVestkysten.\nHun er ansat som udviklings- og kommunikationsmedarbejder ved Varde Kommune. Og som et kuriosum kan nævnes, at hendes farfar, Hans O. Hansen, var V-borgmester i daværende Holsted Kommune perioden 1974-1994. Venstre har siddet på borgmesterstolen siden 2007, for tiden er det Henrik Frandsen, der har meldt sig klar igen, men endnu ikke er officiel V-spids.\nOgså i Stevns har S skiftet spidskandidat. Henning Urban Dam Nielsen er ifølge Dagbladet på den seneste generalforsamling blevet udpeget som spids efter Steen S. Hansen. Han har siddet i byrådet i seks år og har siden KV17 været formand for Social- og Sundhedsudvalget.\nDen nye S-spids er tidligere lærer-tillidsmand og blev politisk aktiv efter lærer-lockouten i 2013. Han skal nu udfordre den siddende V-borgmester Anette Mortensen, der sidder i sin første periode. S har siden KV17 haft seks pladser, og borgmesterpartiet V bare fire i det 19 mand store byråd. Bag en konstitueringsaftale stod V, DF, K og Nyt Stevns, men S blev taget ind i konstitueringen og Nyt Stevns smidt ud.\nI Varde er det en afprøvet kandidat, der igen er i spidsen for S, skriver Ugeavisen Varde: Søren Laulund, der ved KV17 var spids for første gang - og da også fik næstflest personlige stemmer: 1.267 mod 2.426 til borgmester Erik Buhl (V) i den indiskutable Venstre-kommune. Socialdemokratiet har seks og Venstre 12 i det 25 mandater store byråd.\nOgså S i Rudersdal har valgt samme spids som ved KV17, oplyser Kristine Thrane til dknyt. Hun er i spidsen for en firepersoners gruppe i det 23 mandater store byråd, mens Venstre har otte - og borgmesteren, nemlig Jens Ive. Thrane havde afløst Jens Bruhn som spids og fik dengang 1.362 personlige stemmer, Ive fik 2.783.\nI Ringsted er Per Flor genvalgt som partiets borgmesterkandidat til KV21, oplyser Dagbladet. Med 74 pct. af stemmerne fik han de krævede to tredjedele af de afgivne stemmer, der skulle til for at undgå urafstemning i afdelingen. Hans modkandidat var Svend-Erik Jakobsen, der ikke i dag er i byrådet.\nVed KV17 var Per Flor S-spids for første gang efter at have afløst Sadik Topcu. Han fik fem mandater mod seks til Venstre, der scorede borgmesterposten i det 21 mandater store byråd. Hvad angår personlige stemmer fik borgmester Henrik Hvidesten (V) flest med 2.734, Finn Andersen (K) næstflest med 1.137 og så fik Per Flor (S) 1.036.


Lej en feriebolig i Italien – Milibecopenhagen\nAlle elsker at rejse til Italien?\nDe fleste har været i Italien og nydt godt af det varme klima og den gode mad. Næsten alle taler om maden, både før, under og efter ferien. Alle kan blive enige om at Italiensk mad kan noget særligt.\nLidt sværere er det at blive enige om hvordan man skal bo i Italien. Mange vakler mellem et hyggeligt hotel eller et ferieresort. Men har du overvejet at man kan leje en hel villa med plads til hele familien?\nFerieboliger er gode til store familier\nEn feriebolig i Italien kan være en rigtig god idé hvis man rejser en stor familie sammen, vennepar eller blot til familien der gerne vil have køkken og faciliteterne man kender fra et sommerhus.\nFerieboliger findes i mange størrelser og kan huse alt fra den lille familie til flere familier der rejser sammen. Fordelene er mange. Ofte ligger feriehusene med bedre placeringer i Italien end hotellerne.\nFerieboliger er perfekte til børnefamilier\nRejser du med børn i Italien er det en fordel at du selv kan fylde mad i køleskabet og ikke er afhængig af de ofte sene tidspunkter, hvor restauranterne åbner.\nKom tættere på de lokale\nMed en feriebolig kommer du tættere på Italienerne, på landet og kulturen. Du kan let finde lokale restauranter i dit nabolag eller et marked hvor du kan købe friske råvarer med hjem. Fordelen ved ferieboliger er nemlig at de er udstyret med køkken.\nSådan vælger du feriebolig\nNår du skal vælge feriebolig i Italien, kan udbuddet virke overvældende. Start derfor med at finde ud af hvor I kunne tænke jer at holde ferie og hvad I gerne vil se. Hvor langt er I villige til at køre og hvad er kravene. Zoom derefter ind og så på det konkrete område og find den bolig der passer bedst til jeres behov.\nDen nemmeste måde at finde en feriebolig i Italien er ved at klikke ind på hjemmesiden Italia Villas, som har et kæmpe udbud af villaer og ferieboliger i Italien. Du finder siden her: Feriebolig i Italienhttps://www.italiavillas.net/\nPrevious Vær sund og oplev verden\nNext Køb lækre ting til haven online


Stort efter-tillykke med fødselsdagen!! Jeg ville nok heller ikke kunne holde nallerne fra det skønne garn - farverne! Gosh - det er SÅ skønne! Helle, hvad hedder den farve?\nGlæder mig til at se mere afslutningsfest - mon der er Zebra med?\nGarnet er Lorna´s Lace - color 48 Purple Iris. Det er SÅ lækkert og jeg lader som om jeg slet ikke ved at det ligger i min kurv:o)


Erfaren Senior Konsulent til vores Microsoft Cloud-afdeling , TDC Group | it-jobbank\nErfaren Senior Konsulent til vores Microsoft Cloud-afdeling\nVi søger en erfaren Senior Konsulent, som har indgående kendskab til Office 365 og kendskab til Microsoft Azure. Du er den ideelle kandidat, hvis du har arbejdet minimum 2-3 år med Office 365, kender platformen og dens primære services (Exchange Online, Office ProPlus, OneDrive for Business og Azure AD). Det er et plus, hvis du har kendskab til Microsoft Azure – enten perifært eller indgående – men det er ikke et krav. Du arbejder i dag enten i en konsulentvirksomhed, der leverer Microsoft Cloud-tjenester til kunder, eller sidder i en intern It-afdeling med ansvaret for jeres Microsoft Cloud-infrastruktur.\nTDC Erhverv er i gang med en transformationsproces, hvor der kigges mere bort fra traditionelle Teleydelser, og mere mod innovative Cloud-løsninger.\nVi er en del af TDC Erhverv - Cloud Solutions, og vores hovedfokus er Cloud-løsninger omkring Productivity. Vi arbejder primært i Microsofts-økosystem, hvor vores fokus er Office 365 og Azure. Du vil indgå i et team af skarpe Senior Konsulenter, som brænder for at gøre en forskel ude hos kunderne. Typiske projekter involverer at onboarde kunderne i Office 365, og optimere deres infrastruktur og It-landskab, ved hjælp af Cloud-tjenester.\nVores enterprise kunder har brug for ekspertise\nVores større kunder har behov for ekspertviden og erfaring, når de skal onboardes til Office 365 og Microsoft Azure. Du skal kunne tage en kunde i hånden, hjælpe dem med at forstå det paradigmeskifte som Cloud er og sikre, at de kommer sikkert ombord på deres Microsoft Cloud-løsninger. På de fleste kundeopgaver vil du være ansvarlig for projektkoordinering og drive forløbet ude hos kunden fra start til slut. De største kundeprojekter vil blive faciliteret af en projektleder, og leverancerne foregår i teams af 2-3 konsulenter.\nVi forestiller os, at du har en teknisk baggrund, enten som uddannet It-supporter, datamatiker eller gennem relevant arbejdserfaring, og at du evner at lære nye ting.\nDet er vigtigt, at du er god til at vidensdele med dine kollegaer, er god til at arbejde med kunder, og forstår vigtigheden af at arbejdet primært vil foregå ude hos kunden. Du skal være god til at dokumentere de løsninger, du laver og være aktiv omkring tidsregistrering af timer leveret til kunderne, da dette er vores primære forretning.\nI Cloud Solutions vil du blive en del af en division, som lever og ånder for cloud. Vi er alle dedikerede til vores arbejde og lad os bare indrømme det, størstedelen af os, er fagnørder. Vi har et rigtigt godt samarbejde, på tværs af de enkelte afdelinger, og gør alt hvad vi kan for at spille hinanden bedre.\nVi har en fri og uformel tone, hvor alle kan komme til ordet, hvis de har noget på hjertet eller vil dele den næste gode idé. Det sociale bliver også vægtet højt, hvilket udmønter sig i alt fra større fælles arrangementer, på tværs af TDC og afdelinger, til en fredag eftermiddag, hvor computerne bliver brugt til at spille på.\nVi søger hele tiden at dygtiggøre os, hvilket også betyder, at der med tiden kommer uddannelse, som både gør, at du og afdelingen bliver dygtigere.\nVi har til huse på Teglholmen eller i Slet, i et nyindrettet free-seating miljø, hvor hele Cloud Solutions er samlet.\nKontaktperson: Head of Productivity, Peter Borg Lindevang Andersen, tlf. 5080 9917.\nSoftwarearkitekt til OSS Udvikling i TDC Group


Kilsyth Cobras live resultater, program og resultat - Basketball - SofaScore\nKilsyth Cobras live resultater, program og resultat - Basketball\nDer er ingen begivenhed for team Kilsyth Cobras\nKilsyth Cobras live resultater (og gratis video streaming på nettet*), program and resultater fra alle basketball turneringer som Kilsyth Cobras spillede. Kilsyth Cobras spiller næste kamp på 22. Jun 2019 imod Nunawading Spectres i NBL1, Women.\nNår kampen starter, vil du kunne følge Kilsyth Cobras v Nunawading Spectres live resultater , og live stillinger. Kilsyth Cobras sidste kamp var imod Knox Raiders i NBL1, Women, kampen endte med resultatet 87 - 70 (Kilsyth Cobras Vandt kampen). Kilsyth Cobras program fanen viser de sidste 100 basketball kampe med statistikker og vundet/tabt ikoner. Der er også alle Kilsyth Cobras planlagte kampe som de skal spille i fremtiden.\nKilsyth Cobras præstation & form graf er Sofascore Live resultater Basketball unik algoritme som vi genererer ud fra de sidste 10 kampe, statistikker, detaljerede analyser og vores egen viden. Grafen hjælpen dig måske til at oddse på Kilsyth Cobras kampe, men vær opmærksom på, at Sofascore ikke tager ansvar for økonomiske eller andre tab, direkte eller indirekte, som et resultat af en handling ud fra hjemmesidens indhold.\nI kampdetaljerne tilbyder vi link til at se direkte Kilsyth Cobras Nunawading Spectres live stream , sponsoreret af bet365. Hvis denne basketball kamp er dækket af bet365 livestreaming kan du se Kilsyth Cobras Nunawading Spectres på din computer eller telefon - iPhone, iPad, Android eller Windows phone. Vær venligt opmærksom på at de intellektuelle rettigheder til at streame begivenheder normalt er ejet på landniveau og derfor afhænger af din placering, så der er muligvis visse begivenheder, du ikke kan se, grundet restriktioner.\nSofaScore basketball live resultater er tilgængelig som iPhone og iPad app, Android app i Google Play og Windows mobil app. Du kan finde os i alle butikker på forskellige sprog, hvis du søger efter "SofaScore". Installer SofaScore app'en og følg alle Kilsyth Cobras kampe live på din telefon!


Ny pulje på 3 mio. til kultur- og foreningsliv » Jyskenergi.dk\nDu her her: Jyskenergi.dk » Ny pulje på 3 mio. til kultur- og foreningsliv\nNy pulje på 3 mio. til kultur- og foreningsliv\nSkrevet den 14. maj 2021\nJysk Energi Amba har besluttet at donere yderligere 3 mio. kr. til kultur- og foreningslivet i 2021.\nMed en vaccineret befolkning vil vi få vores hverdagsliv tilbage. Bestyrelse og repræsentantskab i Jysk Energi ønsker derfor at række en hjælpende hånd til alle jer ildsjæle derude, der gør en stor forskel i hverdagen.\nVores specialpulje i 2021 kan bruges til at søge midler til lige præcis det, der kan gøre det federe for jer at genåbne alle de gode foreninger og tilbud indenfor sport og kultur, som vi har i området.\nVi har gjort det let og ligetil at søge puljen. Og vi er indstillede på at arbejde hurtigt, så vi kan få pengene ud og skabe glæde og gode oplevelser så snart som muligt!\nVi har ansøgningsfrist den 7. juni 2021.\nLæs mere om vores kriterier og ansøg her:\nJysk Energi lavede også en specialpulje tilbage i 2020, med fokus på at hjælpe kultur- og foreningslivet gennem coronakrisens nedlukninger.\nHer kan du se en oversigt over puljemodtagere i 2020.\nGiv Sponsorpuljen et skud!\nFor meget snart 146 år siden, i 1878, besluttede en gruppe borgere i Lemvigområdet at\nJysk Energi A.m.b.a. afholder den årlige generalforsamling MANDAG 25. APRIL 2022 KL. 19.00 JYSK ENERGI,\nHar din virksomhed taget stilling til den grønne omstilling? Det har vi\nMed Jysk Energis nye Flex PPA, kan din virksomhed være med til direkte at hjælpe


Mellem Føtex og reklamer for Vero Moda findes der i Holbæk tiltrængte vinduer til kunstens verden | Information\nAlexander Tovborgs ’Bocca Baciata’ kan ses på Torvestræde 2 i Holbæk\nFreddy Brandenburg/ Holbæk Art\nNoget af det, der er sværest ved at se på kunst, er at se det, der er lige for øjnene af én, uden at afkræve det svar eller tro, at man skal lede efter noget bestemt.\nNoget af det bedste ved at se på kunst er at blive overvældet og overgive sig, glemme at det at se på noget, er en anstrengt handling.\nMen at se på kunst i det offentlige rum, når man som jeg er galleri- og museumsafhængig, minder mig lidt om at lytte til popmusik fra højttalerne i et supermarked. Det er kunsten ude af dets comfort zone. Ikke fuldstændig malplaceret, men heller ikke på hjemmebane: Kunst placeret i springvand, på travle gågader, midt i rundkørsler. Steder, man passerer uden noget ønske om at opholde sig og fordybe sig.\nMen det er mærkelige tider, museerne er lukkede for en stund endnu, og jeg er farvemæssigt og taktilt understimuleret. Jeg længes efter at se tykke malingklatter sat helt nænsomt eller med hastig vrede på et lærred. Se sindrigt vævede værker, der ser krusede eller maskinelle ud. Kigge på glatte, kolde skulpturer af blodig krig. Alle de modsætninger mellem det stive og det lette, det brændte og det våde, det luftige og det sammenpressede, som materialerne overfører til min krop. Indtil da må jeg kigge på kunst, vi faktisk kan se lige nu, den udenfor – mens vi venter. Så det gør vi i den kommende tid på avisen.\nI Holbæk er der for så vidt ingen restriktioner. Kunstforeningen Holbæk Art har udsmykket byen med 27 værker af nulevende kunstnere. Om noget sted er der her mulighed for at genfinde glæden ved at se.\nInd i Narnia\nSå jeg tager toget fra København en onsdag morgen. På holbaekart.dk finder jeg fra min telefon en overskuelig tegning over værkernes placering, der alle er i gåafstand fra hinanden. Pligttro har jeg planlagt at følge ruten fra stationen over sygehuset langs fjorden og gennem gågaden.\nMen fra jeg stiger ud af toget, bliver jeg rystet ud af geografien, går for langt eller for kort, kan ikke finde ud af, hvor jeg nu skal hen.\nI en sidegade til Holbæks butiksstrøg hænger et værk af den danske kunstner Alexander Tovborg. Jeg er drejet forkert og skulle slet ikke være her. Og det ligner heller ikke, at jeg burde være her.\nDer, hvor der ifølge bygningskonstruktionen logisk burde være et vindue, er der i stedet to store, åbne gab. To øglemunde, der grådigt åbner munden for at kysse ud i verden. Kalkmaleriet på væggen er fyldt med firkanter og trekanter, men de geometriske former er bløde i kanterne og ikke skræmmende.\nVæsnerne er farvelagt i lysegule, matgrønne pasteller, og deres tænder er mælkehvide. Farverne er skraveret over dem tyndt og nænsomt, som med blyant. Læberne ligner snarere en ballerinas lyserøde tylskørt end blodtørstige gab.\nDet smukkeste ved Tovborgs åbenmundede værk er de tårer, øglerne græder. Eller det vil sige den regn og slid, der har trukket vand og farve ned ad kinderne på bæsterne på væggen.\nDet er sjældent, at man så tydeligt får lov at se tidens gang aflejret på et kunstværk. Jovist, kan et renæssancemaleris maling være ved at udtørre og sprække. Og kunsthistorien rummer masser af afbildninger af aldrende mennesker, af slotsruiner og andre menneskelige former for forfald. Men det er sjældent som her så tydeligt den ydre verden, der aflejrer sig som slitage på værket.\nDet føles næsten sørgeligt at se monstre græde regnvand, men det medvirker også til en slags ahierarkisk betragtning af værket, som jeg ikke er vant til: Det, der burde være ophøjet, undergår de samme forvandlinger som mig. Ingen kommer og aer den og passer på den og gemmer den væk i kældre som ellers. Værket bliver ikke smukt og irret som en bronzeskulptur, der står udenfor. Det må kæmpe for sin sag og for opmærksomheden blandt reklamerne for Vero Moda og Føtex.\nKunstbuffet for mågerne\nKontrasterne, hvis effekt jeg først opdager længe efter, de har virket på mig, er ikke gågadens eneste drama. Over en svalegang, hvor vinden fejer hårdt igennem, og placeret igen som skulle det være et vindue, hænger der en plamage af blåmuslinger.\nAstrid Svangren: ’Ballad of living and dying’ (Ahlgade 60 B)\nDe sidder sammen i klynger eller rettere sværme, som betragtet fra en bænk foran Lagkagehuset ligner både en stæreflok eller en samling insekter, der har rottet sig sammen for at fortære noget råddent. Det er et værk af Astrid Svangren, men der er måger i gågaden. Holbæk er en havneby, og de skriger. Mågerne har ikke opdaget blåmuslingerne, der ellers hænger helt blottet og højt – som en buffet.\nMåske fordi de har samlet sig til denne klynge, dette sammensmelt af organismer fra Isefjordens bund. Under muslingerne kan man skimte blå udviskede øjne og måske sandfarvet hud. Der gemmer sig en uformelig eksistens, kun let optegnet. Med mågernes skrig og blæsten som scenografiske virkemidler kommer silhuetten næsten til at bevæge sig som bølger og skifte form i mit synsfelt.\nDet er også, som om værket er ligeglad med, om det bliver kigget på. Det er hængt for højt og for besværligt op til, at man rigtig kan være med. Det ligner en grådig forsamling blåmuslinger, der har løftet sig op fra fjorden og nu kigger med på, hvad menneskene finder på.\nMere end kulisser til hverdagen\nNormalt ser jeg de samme skulpturer, de samme gavlmalerier, de samme farverige husudsmykninger om og om igen, når jeg cykler gennem byen på vej til arbejde i København.\nSelv om kunstværkerne er med til at skabe byen, såvel som fodgængerovergange og boligkomplekser er det, er de som regel også bare det: en kulisse til min færden. Endda en lidt irriterende kulisse, fordi værkerne lidt arrogant synes at ville påkalde sig opmærksomhed som intellektuelle objekter.\nJeg har endda været irriteret over, at offentlige skulpturer har krævet af mig, at jeg skulle synes, de var smukke og pæne. En andens smag krænget ned over mit hoved som en kradsende sweater.\nMen så er det, at jeg her i Holbæk nu skal finde vej gennem to baggårde til en parkeringsplads bag Holbæk Teater for at se værket Exaggerated Gravity af Lea Porsager.\nDet er endnu en stor, gul gavl. Holbæk svælger i afsindige kontraster mellem gule vægge og blå himmel, mellem lilla syrener og giftgrønne bøgetræer.\nPå denne gule gavl er der malet to kæmpe hvide buer, der overlapper hinanden. Over dem hænger to metalpenduler, men pendulernes snor er rullet sammen, så de ikke kan svinge. Det ligner, at jeg er brudt ind på gudernes Olympen, efter at Zeus og hans kompagnoner har været ved at afgøre et par skæbner ved at svinge penduler og aflæse måneforløb. De har så pakket pænt sammen og gjort deres version af et guddommeligt skrivebord klar til næste dag. Og nu er jeg trådt ind i rummet efter fyraften.\nLea Porsager: ’Exaggerated gravity’ (Vimmelskaftet 27 / Holbæk Teaters bagside).\nHelle Olsen/ Holbæk Art\nPorsagers værk er vidunderligt, fordi det hverken forsøger at udfylde nogle af bykunstens klicheer eller at satirisere over, hvad kunst i det offentlige rum skal kunne. Det har i stedet en aura af, at noget stort er i gang, men at jeg er for lille til at gribe ind i det gudeværk, jeg er snublet over.\nDer er helt stille på parkeringspladsen denne formiddag, men de stillestående streger og fastlåste penduler sitrer af muligheden for bevægelse. De er fulde af al den spænding, som jeg til daglig på cyklen glemmer, når jeg drejer om skulpturer i rundkørslen og videre ud på vejen.\nDemokratisk kunst er svært\nDer er noget åbenlyst demokratisk over kunstværkerne i det offentlige rum, der ikke kræver entrébillet og ikke afskrækker, når kunst ikke behøver være buret inde i høje haller, men godt kan hænge bag på Bilka. Men det kræver også en beskuer, der ikke tonser forbi. Det kræver, at man stopper op og kigger og tager det ind.\nMange af de værker, jeg passerer i gågaden, har et åbenlyst politisk sigte. Kunstneren Kasper Bonnén har tæt på biblioteket udsmykket en væg med kropsløsrevne arme, der holder sorte bannere op. På bannerne står slagord som »frihed«, »værdi«, »vækst« og »orden«, men budskaberne er let udviskede som kridt, der ikke er strøget af en tavle. Der er også små pastelfarvede fingerpletter. Det vil nok have mig til at tænke over, om mine værdier står for fald, om samfundet ikke også har brug for kunstens fedtede fingre og ikke kun skal arrangeres efter fordelingspolitisk overbevisning. Kunstnergruppen Superflex har dertil lavet et stort gavlmaleri i pangfarver med kæmpeteksten »Al data til folket«. Men det er, som om de værker mister slagkraft, så snart jeg passerer en aviskiosk eller bliver fanget af et reklameskilt igen.\nPoul Gernes, der er kendt for sin farverige udsmykning af biografen Palads og Hvidovre Hospital, mente, at kunsten skulle være for alle. Det virkeliggjorde han ved at male prikker, der skulle gøre folk glade i låget af farvevældet. Han mente ikke, at man nødvendigvis skulle kende alle græske myter og genkende dronninger fra århundreder tilbage for at forstå kunst. I stedet ville han lave kunst, der ikke krævede andre forudsætninger end øjne.\nDet kunstsyn finder man mange steder. De franske fauvister, de såkaldt »vilde bæster« som Matisse og Derain, malede verden i skrigende farver og gav dets folk grøn hud og træerne lilla stammer. De ville løsrive farven fra symbolske konnotationer og gøre den rene sansning lettere tilgængelig for flere.\nProblemet bliver bare ofte, at den løsrevne, vildtfarvede kunst ikke bliver særlig bredt appellerende, fordi abstraktioner ikke nødvendigvis er demokratiske. Og i Holbæk finder man også vildtfarvede husfacader og kolorerede geometriske felter.\nMen også de er som den politiske kunst, der ligner så meget andet i gaden, lette at glemme. Tilfældige streger og farvede felter er svære at tale om, sætte ord på, fordi de ikke er figurative og ligetil. Og den rene farvekrafts sansning er ret svær at tvinge frem i sig selv, hvis den ikke følges op af undren, en hånd, der hjælper dig på vej. Og hvis man i øvrigt skal holde øje med trafikken, imens man passerer.\nDet meste af togturen hjem tænker jeg på Astrid Svangrens blåmuslinger, på hvordan jeg ikke anede, hvad de var for en sværm, og hvad de mon sad og var ved at fortære. De var bundet af Isefjorden og forårsluften. De var ikke overlæssede af hverken abstraktion eller politisk projekt, men var helt naturligt fæstnet til stedet.\nDe var et vindue i stedet for et faktisk vindue til andre væsner, andre verdener. De var ikke løsrevet deres sted eller nogen mening, men befandt sig netop i det mellemsted, der er kunstværket i det offentlige rums position. Og det tilfredsstillede en del af den længsel, lukningen ellers har efterladt mig med.\nMens vi venter på kunsten indenfor...\nLandets museer og kunsthaller må endnu ikke invitere indenfor til fysiske møder med nye og gamle skulpturer, malerier og installationer. Mens vi venter har vi sendt avisens mest understimulerede kunstelskere ud i danske byer for at kaste friske blikke på den udendørskunst, der altid er tilgængelig for alle, men som sjældent får koncentreret opmærksomhed. Hvad kan den offentlige kunst under åben himmel egentligt tilbyde det hungrende øje?\nI Lundtoftegade findes en portal til en postpandemisk drømmeverden\nIda Marie Hede er taget på cykeltur i hovedstadens forårskulrede fase II for at opdage kunsten i København, der er fuld af frihedshungrende fantasier om et mere retfærdigt samfund\nAstrid SvangrenLea PorsagerPoul Gernes\n16. maj, 2020 - 16:11\nKunsten skal - OGSÅ - være i det offentlige rum. Ikke kun indelukket på gallerier, museer eller mere eller mindre private adresser.\nPå Christmas Møllers Plads i København i græsset ud for Stadsgraven fandt jeg for nylig en mosaik i A3-størrelse, der viser en hval. Smuk og helt anonym.\nBodil Skovgaard Nielsen anbefalede denne kommentar


Sygehuse: Husk din tid, ellers koster det | DenOffentlige.dk\n"Flere afdelinger forsøger at gøre patienterne opmærksomme på deres tid med en sms. Det hjælper i et vist omfang, og forhåbentlig kan det nye system nedbringe antallet af udeblivelser yderligere," siger Anders Kühnau, der er formand for regionens hospitalsudvalg.\nPatienter på to sygehusafdelinger i Region Midtjylland skal betale 250 kroner, hvis de udebliver fra en aftale\nHusk din aftale på sygehuset, for bliver du væk uden at melde afbud, så får du en bøde.\nPatienter på Ortopædkirurgisk Ambulatorium på Regionshospitalet Viborg får klar besked, når de indkaldes til en undersøgelse. Møder de ikke op til den aftalte tid, koster det 250 kroner.\nRegion Midtjylland har i en forsøgsordning indført "pjækkebøder" på to sygehusafdelinger.\nI første omgang i Viborg, og senere kommer turen til patienterne på Diagnostisk Center på Regionshospitalet Silkeborg.\nAnders Kühnau (S), der er formand for regionens hospitalsudvalg, siger til Ritzau, at han håber, at antallet af udeblevne patienter vil falde med den nye ordning.\n- Flere afdelinger forsøger at gøre patienterne opmærksomme på deres tid med en sms. Det hjælper i et vist omfang, og forhåbentlig kan det nye system nedbringe antallet af udeblivelser yderligere, siger Anders Kühnau.\nRegionen har ingen tal på, hvor mange patienter, der udebliver, ligesom det er ikke opgjort, hvad det koster regionen.\nMen problemet er så stort, at nogle afdelinger benytter muligheden for at booke to patienter til samme tid for at undgå at spilde personalets tid og sikre, at apparaturet udnyttes mest muligt.\nMen den løsning risikerer at give ventetid, hvis begge patienter møder, og derfor ser regionen frem til at få afdækket fordele og ulemper ved bødesystemet.\n- Inden ordningen eventuelt gøres permanent, skal vi blandt andet vide, hvilke patienter, der især udebliver, og hvorfor de gør det, siger Anders Kühnau.\nOrdningen kommer efter flere års forsinkelse, blandt andet fordi læger og patientorganisationer har kritiseret, at ordningen især vil ramme psykisk syge og socialt udsatte.\nI Lægeforeningen siger formand for det etiske udvalg Lise Møller, at det er positivt at lægge ud med et forsøg.\n- Men generelt er bøder til patienter en dårlig idé, fordi der næsten altid er en god grund til at udeblive.\n- I nogle tilfælde kan indkaldelsen være gået tabt, i andre er der sket noget andet. Det er sjældent en planlagt beslutning, siger Lise Møller til Ritzau.\nFAKTA: Udeblevne er yngre og udsatte\nEt forsøg i Region Midtjylland skal vise, om bøder får patienter til at huske at melde afbud til sygehuset.\nPatienter i Region Midtjylland skal betale en bøde, hvis de glemmer at melde afbud til deres tid på sygehuset. Her kan du læse mere:\n* Forsøget er aftalt mellem Danske Regioner og regeringen. Region Midtjylland står for undersøgelsen.\n* Patienter på to af regionens sygehusafdelinger får en bøde på 250 kroner, hvis de ikke melder afbud. Afbud kan meldes op til selve tidspunktet for aftalen.\n* Det er regionen, der skal inddrive bøden. Der sendes to rykkere, og hvis beløbet ikke betales, overgår sagen til Skat.\n* Der er begrænset dokumentation for, at gebyrer nedbringer udeblivelser, og der er kun få systematiske økonomiske evalueringer af, om resultaterne af gebyrer står mål med de ressourcer, som sygehusvæsnet bruger på at indkræve dem.\n* Udeblevne patienter er karakteriseret ved at være yngre i aldersgruppen 17-40 år. De kommer fra lavere sociale lag, er ofte arbejdsløse og bor i udsatte boligområder.\nKilder: Region Midtjylland og Kora\nEmneord: Hospitaler, Regioernes Hospitalsudvalg, Bødeordning, Regionshospital Viborg, Regionshospital Silkeborg, Region Midtjylland


Nordisk Fjer: Slutspil i Smidstrup - sn.dk - Forsiden - Midt-Sydsjælland - Vordingborg\n16. november er det 29 år siden, skandalen om Nordisk Fjer begyndte at rulle. Få dage senere, 18. november 1990, begik Johannes Petersen selvmord i sit sommerhus på Jungshoved. I et afskedsbrev stod der: »Jeg kan ikke mere. Undskyld«. Privatfoto\nArtiklen: Nordisk Fjer: Slutspil i Smidstrup\nVordingborg - 16. november 2019 kl. 11:06\nFor 29 år siden udfoldede der sig et slutpunkt i et sommerhus i Øen Smidstrup lidt sydøst for Præstø om en af de største økonomiske skandaler i Danmark. Det var der, storsvindleren Johannes Petersen endte sine dage i et fyldt badekar.\nHan havde været leder af Nordisk Fjer, der blev grundlagt i 1901. Før ham havde det stået for fremdrift og respektabilitet gennem 60 år. Den oprindelige ejer indsatte i sin tid sin sekretær som afløser, som Johannes Petersen hurtigt havde udkonkurreret. Under hans ledelse blev Nordisk Fjer ført frem til konkurs med en gæld på fire milliarder kroner.